জেএসএস, ইউপিডিএফ এবং জেএসএস (সংস্কার) এই তিনটি আঞ্চলিক বিচ্ছিন্নতাবাদী দলই পার্বত্য অঞ্চলে বসবাসরত চাকমা, মারমা, ত্রিপুরাসহ অন্যান্য ছোট ছোট উপজাতি তথা ক্ষুদ্র নৃগোষ্ঠীগুলোকে স্বাধীন ‘জুম্ম ল্যান্ড’ স্থাপনের স্বপ্নে বিভোর করে নানারকম সুবিধা আদায় করছে। স্বেচ্ছায় তাদের কর্মকাণ্ডগুলোকে সহযোগিতা না করলে নির্যাতন/নিপীড়নের হাত থেকে কেউই রেহাই পাচ্ছে না। অত্যাচারের ভয়ে মুখ বুঁজে সবকিছু সহ্য করতে হচ্ছে পাহাড়ী–বাঙালী সকলকে। পার্বত্য এলাকায় বসবাসরত বাঙালীদের জীবনযাপণ ভীষণ কঠিন, মানবেতর এবং তারা নিত্যদিনের বেঁচে থাকার সংগ্রামে লিপ্ত। অবস্থাদৃষ্টে মনে হচ্ছে যে, বিচ্ছিন্নতাবাদী সশস্ত্র সন্ত্রাসীদের অত্যাচার থেকে পরিত্রাণের কোন উপায় নেই !